ডেভিড ওয়ার্নার
নিউ সাউথ ওয়েলস প্রদেশের সিডনির উত্তরাংশের উপকণ্ঠে প্যাডিংটন এলাকায় ডেভিড ওয়ার্নার জন্মগ্রহণ করেন। ১৩ বছর বয়সে বল শূন্যে মারার অভ্যাসের কারণ কোচ তাকে ডানহাতে ব্যাটিং করার পরামর্শ দেন। কিন্তু এক মৌসুম পর তার মা শিলা ওয়ার্নার তাকে পুণরায় একই অবস্থানে নিয়ে যান। সিডনি কোস্টাল ক্রিকেট ক্লাবের পক্ষে বামহাতে ব্যাটিং করে তিনি অনূর্ধ্ব-১৬ দলের রান সংগ্রহের রেকর্ড ভঙ্গ করেন। ১৫ বছর বয়সে ইস্টার্ন সাবার্ব ক্লাবের পক্ষে প্রথম গ্রেড ক্রিকেটে অভিষেক হয় তার। এরপর অনূর্ধ্ব-১৯ দলের হয়ে শ্রীলঙ্কা সফর করেন ও রাজ্য দলের পক্ষে চুক্তিবদ্ধ হন। তিনি মাত্রাভিল পাবলিক স্কুল ও র‌্যান্ডউইক বয়েজ হাই স্কুলে অধ্যয়ন করেন।
ওয়াকার ইউনুস
ক্রিকেট থেকে সাময়িক বিরতি নিয়ে পুণরায় তিনি পাকিস্তান দলের অধিনায়ক মনোনীত হন। কিন্তু এর পরপরই বল-টেম্পারিংসহ বেশ কয়েকটি বিতর্কে নিজেকে জড়িয়ে ফেলেন। জুলাই, ২০০০ সালে একটি খেলা শেষে প্রথম ক্রিকেটার হিসেবে তার বিরুদ্ধে বল-টেম্পারিংয়ের সাথে জড়িত থাকার অভিযোগ আনা হয় ও ম্যাচ ফি’র ৫০% জরিমানা করা হয়। ২০০৩ সালের ক্রিকেট বিশ্বকাপে অস্ট্রেলিয়ার বিরুদ্ধে অনুষ্ঠিত প্রথম খেলায় বিতর্কের সূচনা করেন। অ্যান্ড্রু সাইমন্ডসকে উদ্দেশ্য করে বিমার ছুঁড়লে তাকে বোলিং করা থেকে বিরত রাখা হয়। এরফলে আন্তর্জাতিক খেলায় প্রথম বোলার হিসেবে তিনি এ অভিযোগে দোষী সাব্যস্ত হন। ঐ প্রতিযোগিতায় কেবলমাত্র দুই সহযোগী দেশের বিরুদ্ধে জয় পায় পাকিস্তান দল ও গ্রুপ পর্ব থেকেই বিদায় নেয় তার দল। প্রতিযোগিতা শেষে তার অধিনায়কত্ব কেড়ে নেয়া হয় ও জাতীয় দল থেকে বাদ দেয়া হয়। অতঃপর প্রায় ১৫ বছরের খেলোয়াড়ী জীবন শেষে এপ্রিল, ২০০৪ সালে আন্তর্জাতিক ক্রিকেট থেকে অবসরের ঘোষণা দেন তিনি।